**Ministru kabineta noteikumu projekta**

**„Grozījumi Ministru kabineta 2016.gada 5.janvāra noteikumos Nr.15 „Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu „Grozījumi Ministru kabineta 2016.gada 5.janvāra noteikumos Nr.15 „Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība” projekts (turpmāk – noteikumu projekts) izstrādāts pēc Labklājības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši Ministru kabineta 2016.gada 5.janvāra noteikumiem Nr.15 „Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība (turpmāk - Noteikumi Nr.15) "Latvijas Goda ģimenes apliecība "3+ Ģimenes karte"” (turpmāk - karte) tiek piešķirta daudzbērnu ģimenes (ģimenes, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, un arī pilngadīgie bērni, kas nav sasnieguši 24 gadu vecumu, ja tie iegūst vispārējo, profesionālo vai augstāko izglītību) locekļiem, pamatā vecākiem, un to ir tiesības izmantot tikai tai personai, kurai karte ir piešķirta, un tās bērniem. Vienlaikus ir paredzēts, ka karte ir derīga tikai valstī atzīta personu apliecinoša dokumenta uzrādīšanas gadījumā.2017.gada 1.septembrī stājas spēkā grozījumi Ministru kabineta 2017.gada 27.jūnija noteikumos Nr.371 “Braukšanas maksas atvieglojumu noteikumi” (turpmāk - noteikumi Nr. 371), kas nosaka, ka daudzbērnu ģimenes locekļiem, uzrādot Latvijas Goda ģimenes apliecību “3+Ģimenes karte” un personu apliecinošu dokumentu, ir tiesības saņemt braukšanas maksas atvieglojumus 25 % apmērā no brauciena biļetes pilnas cenas un 20 % apmērā no abonementa biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. Bērni vecumā līdz 15 gadu vecumam personu apliecinoša dokumenta vietā kopā ar Latvijas Goda ģimenes apliecību "3+ Ģimenes karte" var uzrādīt skolēnu apliecību. Savukārt patlaban Noteikumos Nr. 15 nav paredzēta tāda iespēja, ka karte tiek piešķirta arī bērnam. Ņemot vērā minēto, noteikumu projekts paredz, ka Sabiedrības integrācijas fonds (turpmāk- fonds), sākot ar 2017.gada 1.novembri, karti (1.1 pielikums) piešķir ne tikai daudzbērnu ģimenes vecākiem, bet arī bērniem, kuri ir sasnieguši 7 gadu vecumu un pilngadīgām personām, kas turpina iegūt izglītību, bet vēl nav sasniegušas 24 gadu vecumu.Tas nozīmē, ka daudzbērnu ģimenes loceklis, iesniedzot fondā iesniegumu par kartes piešķiršanu, turpmāk norāda arī ziņas, kuras nepieciešamas kartes izgatavošanai bērnam (noteikumu projekta 5.punkts).Tajos gadījumos, kad personai jau ir izsniegta karte un tā vēlas saņemt atsevišķu karti arī bērniem, persona atkārtoti iesniedz iesniegumu, norādot nepieciešamās ziņas par attiecīgo bērnu, kuram tā ir nepieciešama.Vienlaikus noteikumu projektā paredzēts izdarīt Noteikumos Nr.15 šādus grozījumus:* lai aizsargātu bērna tiesības un veicinātu vecāku ar likumu (Latvijas Republikas Civillikuma 179.pants) noteiktā pienākuma pildīšanu - bērna nodrošināšanu ar uzturlīdzekļiem, paredzēts papildināt kartes piešķiršanas izvērtējamos kritērijus, proti, tiek noteikts kritērijs – pārbaudīt, vai persona nav Uzturlīdzekļu garantiju fonda administrācijas parādnieku reģistrā reģistrēta kā parādnieks. Un attiecīgi, ja tiek konstatēts, ka konkrēta persona ir reģistrēta kā parādnieks, tad viņam kartes izsniegšana tiek atteikta, SIF pieņemot attiecīgu lēmumu.

Tajos gadījumos, kad vieniem vecākiem ir dzimuši trīs vai vairāki bērni, karti bērnam var pieprasīt otrs vecāks, kurš nav parādnieks. Tāpat karti bērni varēs saņemt tajos gadījumos, piemēram, ja ģimeni ir izveidojusi sieviete, kurai no iepriekšējām attiecībām ir viens bērns (tēvs šim bērnam ir parādnieks) un ģimenē aug vēl divi bērni, kuri sievietei ir dzimuši jaunajā laulībā. Tad attiecīgi karti bērnam var pieprasīt sieviete (arī par bērnu, kura tēvs ir parādnieks). Savukārt, piemēram, ja vīrietim (kurš ir parādnieks) ir trīs vai vairāki bērni un katram bērnam ir cita bioloģiskā māte, šādā gadījumā katra no šīm sievietēm nevarēs pieprasīt karti savam bērnam, jo neatbilst daudzbērnu ģimenes statusa kritērijiem. Lēmums par atteikumu piešķirt karti netiks pieņemts, ja pastāvēs vismaz viens no šādiem priekšnosacījumiem:- parādnieks ir persona ar invaliditāti vai persona, kas pārejošas darbnespējas dēļ nestrādā ilgāk kā sešus mēnešus gadījumā, kad darbnespēja ir nepārtraukta, vai vienu gadu triju gadu periodā gadījumā, kad darbnespēja atkārtojas ar pārtraukumiem;- parādnieks ir noslēdzis vienošanos ar Uzturlīdzekļu garantiju fonda administrāciju par kārtību, kādā viņš veic uzturlīdzekļu maksājumus, un noslēgto vienošanos pilda.Lai pārbaudītu, vai kartes pieprasītājs vai tā laulātais nav reģistrēts kā parādnieks, fonds saņem informāciju no Uzturlīdzekļu garantiju fonda administrācijas tiešsaistes režīmā;* - saskaņā ar Personu apliecinošu dokumentu likuma 4.panta pirmo daļu personu apliecinošs dokuments ir pase vai personas apliecība. Personām līdz 15 gadiem personu apliecinošs dokuments var nebūt izsniegts saskaņā ar Personu apliecinošu dokumentu likuma 9.panta pirmo daļu, turklāt saskaņā ar minētā likuma 10. panta astoto daļu paredzēts izņēmuma gadījums, kad personām, kas jaunākas par 14 gadiem, personu apliecinošu dokumentu neizsniedz (piemēram, ja bērna likumiskais pārstāvis iesniedz lūgumu neizsniegt personu apliecinošu dokumentu vai saistībā ar tiesvedības procesu, kurā noteikts aizliegums bērnu izvest no valsts). Turklāt par personu apliecinošu dokumentu saņemšanu ir paredzēta valsts nodeva saskaņā ar Ministru kabineta noteikumiem Nr.133 “Noteikumi par valsts nodevu par personu apliecinošo dokumentu izsniegšanu”, kas rada papildus izmaksas daudzbērnu ģimenes locekļiem.

Tādējādi, lai daudzbērnu ģimenes bērni patstāvīgi varētu izmantot šo karti (tostarp varētu izmantot paredzēto atlaidi sabiedriskajā transportā) bez papildu izdevumiem, kas saistīti ar personu apliecinoša dokumenta saņemšanu, noteikumu projektā paredzēts, ka daudzbērnu ģimenes bērni, varēs karti izmantot, uzrādot skolēna apliecību; - lai mazinātu fonda administratīvo slogu un ņemot vērā apstrādājamās informācijas apjomu, fondā tiek veidota Informācijas uzkrāšanas un analīzes sistēma “3+ datu bāze”, kura nodrošinās šādus pamata procesus - personu elektronisku pieteikumu veikšanu karšu saņemšanai; karšu pieteikumu apstrādes procesu pārvaldību; nepieciešamo atskaišu sagatavošanu par kartēm dažādos griezumos; informācijas sniegšanu personām, kuras ir iesniegušas pieteikumus kartēm; informācijas sniegšanu valsts un pašvaldību institūcijām par izsniegtajām kartēm. Ar 2017.gada 6.oktobri plānots uzsākt Informācijas uzkrāšanas un analīzes sistēmas lietošanu testa režīmā, vienlaikus jau pastāvīgā režīmā tai darbība ir jāuzsāk ne vēlāk kā līdz 2017.gada 30.novembrim. Tāpat saskaņā ar pakalpojuma līgumu Informācijas uzkrāšanas un analīzes sistēmu plānots papildināt ar nepieciešamo informāciju vēl līdz 2019.gada 6.jūlijam; * papildināts 32.punkts, ar noteikumu, ka personai, kurai karte piešķirta, ir pienākums rakstiski paziņot fondam arī tajos gadījumos, kad karte ir nozagta, ko apliecina policijas izsniegta izziņa par kriminālprocesa uzsākšanu saistībā ar kartes zādzības faktu;

- precizēts 1.pielikuma 3.7.apakšpunkts, tādējādi novēršot kļūdaini ietverto norādi uz “noziedzīgu darījumu”. - ņemot vērā to, ka fonds jau ir iegādājies karšu sagataves (apm. 4000 gab.), kurās ir ietverta minētā kļūdainā norāde, un plānots, ka tās varētu tikt izsniegtas līdz 2018.gada 30.jūnijam, tad, lai nodrošinātu efektīvu valsts budžeta līdzekļu izlietojumu, ir noteikts, ka karšu sagataves, kuras fondā iegādātas līdz 2017.gada 31.oktobrim, ir derīgas izsniegšanai līdz 2018.gada 30.jūnijam.  |
| 3. | Projekta izstrādē iesaistītās institūcijas | Sabiedrības integrācijas fonds. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz fondu, Uzturlīdzekļu garantiju fonda administrāciju, daudzbērnu ģimenes bērniem, kas sasnieguši 7 gadu vecumu.Pēc fonda un Pilsonības un migrācijas lietu pārvaldes datiem 2017.gada 30.jūnijā, kartes būs nepieciešamas 31 000 bērniem vecumā no 7-24 gadiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Attiecībā uz noteikumu projekta 4.punktu tiek pieņemts, ka administratīvās izmaksas fondam sastāda:Programmas īstenošanā iesaistīti divi darbiniekiprogrammu koordinatore ( 32. amata saime, IIIA līmenis, 11. mēnešalgu grupa) atlīdzība vid.mēn. 1726 euro (atalgojums 1382 euro)projektu vadītāja ( 32. amata saime, IIC līmenis, 10. mēnešalgu grupa) atlīdzības vid.mēn. 1608 euro (atalgojums 1287 euro).Programmu koordinatorei papildus darbs ar 15 500 bērnu kartēm: (10,342 euro/h x 0,148 h) x (15500 kartes x 1reizi)= 23724,55 euroProjektu vadītājai papildus darbs ar 15 500 bērnu kartēm(9,592 euro/h x 0,148 h) x (15500 kartes x 1 reizi) =22004,05 euro |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 160 870 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 160 870 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets | 0  |  0 |  0 |  0 |  0 |
| 2. Budžeta izdevumi: | 160 870 |  0 | 0 |  0 |  0 |
| 2.1. valsts pamatbudžets | 160 870  |  0 | 0 |  0 | 0  |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets | 0  |  0 |  0 |  0 | 0  |
| 3. Finansiālā ietekme: | 0 | 0  | 0 |  0 |  0 |
| 3.1. valsts pamatbudžets | 0 |  0 | 0  |  0 |  0 |
| 3.2. speciālais budžets |  0 |  0 | 0  |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 | 0 | 0 |
|  0 |  0 |  0 |  0 |
|  0 |  0 |  0 | 0  |
| 5. Precizēta finansiālā ietekme: |  |  0 | 0 |  0 | 0  |
| 5.1. valsts pamatbudžets |  0 | 0  | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumprojektam “Par valsts budžetu 2017.gadam” resursi Valsts atbalsta programmas “Latvijas Goda ģimenes apliecība “ 3+ Ģimenes karte” izdevumu segšanai un izdevumi plānoti 160 870 *euro* apmērā, tais skaitā atlīdzība 40 011 *euro* (divas amata vietas) un preces un pakalpojumi 120 859 *euro.* Finansējums Valsts atbalsta programmai “Latvijas Goda ģimenes apliecība “ 3+ Ģimenes karte” iekļauts Sabiedrības integrācijas fonda programmā 01.00.00 “Sabiedrības integrācijas fonda vadība”.Noteikumu projekta īstenošana 2017.gadā un turpmāk ik gadu tiks nodrošināta piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Noteikumu projekta īstenošana tiks nodrošināta Sabiedrības integrācijas fonda esošo valsts budžeta līdzekļu ietvaros (tostarp izmaksas, kas saistītas ar tiešsaistes datu pārraides režīma izveidi) un esošo cilvēkresursu ietvaros.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Labklājības ministrijas tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, noteikumu projekts 2017.gada 28.augustā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai tika noteikts 2017.gada 11.septembris. |
| 3. | Sabiedrības līdzdalības rezultāti | Priekšlikumi un iebildumi par noteikumu projektu līdz 2017.gada 11.septembrim netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrības integrācijas fonds. Pilsonības un migrācijas lietu pārvalde, Uzturlīdzekļu garantiju fonda administrācija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Labklājības ministrs J.Reirs

Vīza: valsts sekretārs I.Alliks

06.10.2017.

D.Rasa, 67078174, dace.rasa@sif.gov.lv

R.Mednis, roberts.mednis@sif.gov.lv

K.Venta-Kittele, 67021610, kristine.venta-kittele@lm.gov.lv